《咏雪》
宋代·韦骧

密雪乘新腊，凝阴混太清。洒空寒送色，著物静无声。

舞恨庭除寒，铺宜原野平。枯株资点缀，朽壤藉包并。

价踊村垆酒，愁添古塞兵。巧裁梁苑赋，幽动剡溪情。

可庆丰年兆，何虞盭气生。行看穷岁籥，坐喜覆山城。

远祖篇章在，元侯德政成。与民为福外，阊阖一心倾。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。